E re ka re tshelela mo lobelong gompieno, re dirisa nako ya rona e ntsi le maatla mo re felelang re se na nako ya go dira dilo tsa semoya. Akanya ka monna mongwe yo o mo dingwageng tsa bo20 yo re tla mmitsang Jerry. Le fa Jerry a itumelela go tlotla ka dilo tsa semoya e bile a tseela kwa godimo se a se ithutang mo metlotlong eo, o ngongorega jaana: “Ga ke na nako e e lekaneng ya go tshwara metlotlo eo ka metlha. Ke bereka malatsi a le marataro mo bekeng. Sontaga ke lone fela letsatsi le ke sa yeng tirong ka lone. Mme fa ke sena go dira dilo tse ke tshwanetseng go di dira, ke a bo ke lapile thata.” Fa o iphitlhela o le mo boemong jo bo tshwanang, o ka solegelwa molemo ke se Jesu a se rutileng mo Therong ya gagwe ya kwa Thabeng.